CELEX: 32022D0809
Language: sk
Date: 2022-05-23 00:00:00
Title: Rozhodnutie Rady (SZBP) 2022/809 z 23. mája 2022, ktorým sa mení rozhodnutie (SZBP) 2022/338 o opatrení pomoci v rámci Európskeho mierového nástroja na účely dodávky vojenského vybavenia a platforiem určených na použitie smrtiacej sily ukrajinským ozbrojeným silám

24.5.2022   
               
               
                  SK
               
               
                  Úradný vestník Európskej únie
               
               
                  L 145/40
               
            
         ROZHODNUTIE RADY (SZBP) 2022/809
         z 23. mája 2022,
         ktorým sa mení rozhodnutie (SZBP) 2022/338 o opatrení pomoci v rámci Európskeho mierového nástroja na účely dodávky vojenského vybavenia a platforiem určených na použitie smrtiacej sily ukrajinským ozbrojeným silám
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1 a článok 41 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 28. februára 2022 prijala rozhodnutie (SZBP) 2022/338 (1), ktorým sa zriadilo opatrenie pomoci s referenčnou sumou 450 000 000 EUR, ktorá je určená na pokrytie dodávky vojenského vybavenia a platforiem určených na použitie smrtiacej sily ukrajinským ozbrojeným silám.
                  
               
                     (2)
                  
                  
                     Rada 23. marca 2022 prijala rozhodnutie (SZBP) 2022/471 (2), ktorým sa mení rozhodnutie (SZBP) 2022/338, ktorým sa zvýšila referenčná suma na 900 000 000 EUR.
                  
               
                     (3)
                  
                  
                     Rada 13. apríla 2022 prijala rozhodnutie (SZBP) 2022/636 (3), ktorým sa mení rozhodnutie (SZBP) 2022/338, ktorým sa ďalej zvýšila referenčná suma na 1 350 000 000 EUR.
                  
               
                     (4)
                  
                  
                     Vzhľadom na prebiehajúcu ozbrojenú agresiu Ruskej federácie voči Ukrajine by sa referenčná suma mala zvýšiť o ďalších 490 000 000 EUR.
                  
               
                     (5)
                  
                  
                     Rozhodnutie (SZBP) 2022/338 by sa malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Rozhodnutie (SZBP) 2022/338 sa mení takto:
            
                        1.
                     
                     
                        V článku 2 sa odsek 1 nahrádza takto:
                        
                           „1.   Referenčná suma určená na pokrytie výdavkov spojených s opatrením pomoci je 1 840 000 000 EUR.“
                        
                     
                  
                        2.
                     
                     
                        V článku 2 sa odsek 3 nahrádza takto:
                        
                           „3.   V súlade s článkom 29 ods. 5 rozhodnutia (SZBP) 2021/509 môže správca opatrení pomoci zaslať po prijatí tohto rozhodnutia výzvu na zaplatenie príspevkov až do výšky 1 840 000 000 EUR. Finančné prostriedky, ktorých sa výzva správcu opatrení pomoci týka, sa použijú len na úhradu výdavkov v rámci limitov schválených výborom zriadeným rozhodnutím (SZBP) 2021/509 v opravnom rozpočte na rok 2022 a v rozpočtoch na nasledujúce roky zodpovedajúcich opatreniu pomoci.“
                        
                     
                  
                        3.
                     
                     
                        V článku 2 sa odsek 4 nahrádza takto:
                        
                           „4.   Výdavky súvisiace s vykonávaním opatrenia pomoci sú oprávnené od 1. januára 2022 do dátumu, ktorý určí Rada. Maximálne oprávnené výdavky vzniknuté pred 11. marcom 2022 sú vo výške 450 000 000 EUR.“
                        
                     
                  
                        4.
                     
                     
                        V článku 4 ods. 4 sa písmeno j) nahrádza takto:
                        
                                    „j)
                                 
                                 
                                    Ministerstvo obrany a spolkové ministerstvo vnútra a komunít Nemecka;“.
                                 
                              
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 23. mája 2022
            
               
                  Za Radu
               
               
                  predseda
               
               M. BEK
            
         
         
            (1)  Rozhodnutie Rady (SZBP) 2022/338 z 28. februára 2022 o opatrení pomoci v rámci Európskeho mierového nástroja na účely dodávky vojenského vybavenia a platforiem určených na použitie smrtiacej sily ukrajinským ozbrojeným silám (Ú. v. EÚ L 60, 28.2.2022, s. 1).
         
            (2)  Rozhodnutie Rady (SZBP) 2022/471 z 23. marca 2022, ktorým sa mení rozhodnutie (SZBP) 2022/338 o opatrení pomoci v rámci Európskeho mierového nástroja na účely dodávky vojenského vybavenia a platforiem určených na použitie smrtiacej sily ukrajinským ozbrojeným silám (Ú. v. EÚ L 96, 24.3.2022, s. 43).
         
            (3)  Rozhodnutie Rady (SZBP) 2022/636 z 13. apríla 2022, ktorým sa mení rozhodnutie (SZBP) 2022/338 o opatrení pomoci v rámci Európskeho mierového nástroja na účely dodávky vojenského vybavenia a platforiem určených na použitie smrtiacej sily ukrajinským ozbrojeným silám (Ú. v. EÚ L 117, 19.4.2022, s. 34).